text: Årsmøder bliver til protestmøder
  28 maj 2010 kl. 08.53
  Den slesvig-holstenske landsregerings planer om at spare 35 mill. kr. ved at skære i tilskuddet til Dansk Skoleforening for Sydslesvigs 47 skoler og 57 børnehaver  har udløst en sand proteststorm i det danske mindretal.
  Protesterne vil blæive hørt på årsmøderne i Husum, Flensborg og Slesvig.
  Dansk Skoleforening for Sydslesvig, Sydslesvigsk Forening og Sydslesvigsk Vælgerforening har meget kortfristet fået lavet protestplakater og klistermærker, som i en natlig aktion distribueres til samtlige 40 årsmødesteder, så deltagerne dér kan erklære sig solidarisk med protesten.
  